**Izvješće o provedbi**

**Akcijskog plana za unaprjeđenje ljudskih prava i temeljnih sloboda LGBTI osoba u Bosni i Hercegovini**

**(Izvještajno razdoblje: srpanj 2022. – prosinac 2023. godine)**

svibanj, 2024. godine

**SADRŽAJ**

[KRATICE 3](#_Toc172103261)

[UVOD 4](#_Toc172103262)

[SAŽETAK 6](#_Toc172103263)

[I. STRATEŠKI CILJ: Osigurati postojanje efikasnih mehanizama zaštite od diskriminacije i zločina iz mržnje za LGBTI osobe 9](#_Toc172103264)

[I.1. Usklađivanje i redovito praćenje krivičnih zakona u pogledu zločina iz mržnje prema LGBTI osobama 9](#_Toc172103265)

[I.2. Obuka nositelja pravosudnih funkcija o diskriminaciji LGBTI osoba i zločinima počinjenim iz mržnje prema LGBTI osobama 10](#_Toc172103266)

[I.3. Obuka profesionalaca/ki u području zdravstvene skrbi, obrazovanja, socijalne skrbi, rad i zapošljavanje, o pravima i slobodama LGBTI osoba 11](#_Toc172103267)

[I.4. Unaprijediti suradnju nadležnih tijela u pogledu ostvarivanja prava na slobodu okupljanja 12](#_Toc172103268)

[I.5. Redovite obuke za policijske službenike o pravima i slobodama LGBTI osoba i za postupanje u slučaju zločina iz mržnje prema LGBTI osobama 13](#_Toc172103269)

[I.6. Redovita obuka državnih službenika/ca o pravima i slobodama LGBTI osoba 14](#_Toc172103270)

[I.7. Provoditi aktivnosti na razvoju kapaciteta za efikasnu potporu relevantnim institucijama u provedbi AP-a 14](#_Toc172103271)

[II. STRATEŠKI CILJ 2: Osigurati jednaka prava LGBTI osobama u svim područjima javnog i privatnog života 16](#_Toc172103272)

[II.1. Analizirati pravne prepreke s kojima se susreću osobe koje žive u istospolnim zajednicama 16](#_Toc172103273)

[II.2. Analizirati i promovirati postojeće modalitete promjene spola za državljane/ke BiH (medicinski i administrativni aspekti) 17](#_Toc172103274)

[II.3. Donošenje smjernica za postupanje u slučajevima LGBTI osoba kao tražitelja azila i obuka službenika 18](#_Toc172103275)

[II.4. Utvrditi pravo na besplatnu pravnu pomoć za LGBTI osobe slabog imovnog stanja 19](#_Toc172103276)

[III. STRATEŠKI CILJ 3: Razvijena svijest o potrebi za suzbijanjem predrasuda i stereotipa o LGBTI osobama 20](#_Toc172103277)

[III.1. Provedba aktivnosti u obrazovnim institucijama o sprječavanju predrasuda i stereotipa prema LGBTI osobama 20](#_Toc172103278)

[III.2. Uključivanje sportskih saveza u borbu protiv homofobije i transfobije na sportskim događajima 21](#_Toc172103279)

[III.3. Definiranje smjernica za medijsko izvješćivanje o izazovima s kojima se susreću LGBTI osobe 22](#_Toc172103280)

[III.4. Javno reagirati na kršenje prava, predrasude i stereotipe prema LGBTI osobama 23](#_Toc172103281)

[III.5. Provesti analizu o postojećim predrasudama i stereotipima prema LGBTI osobama 23](#_Toc172103282)

[III.6. Provedba kampanja u cilju dizanja svijesti o diskriminaciji LGBTI osoba 24](#_Toc172103283)

[IV. Praćenje i izvješćivanje 26](#_Toc172103284)

[IV.1. Izrada obrasca za izvješćivanje 26](#_Toc172103285)

[IV.2. Izvješćivanje o provedenim aktivnostima 26](#_Toc172103286)

[Prilog 1: Pregled napretka u odnosu na aktivnosti Akcijskog plana 27](#_Toc172103287)

# KRATICE

|  |  |
| --- | --- |
| ARS BiH MLJPI BiH AP LGBTI | Agencija za ravnopravnost spolova Bosne i Hercegovine Ministarstva za ljudska prava i izbjeglice Bosne i HercegovineAkcijski plan za unaprjeđenje ljudskih prava i temeljnih sloboda LGBTI osoba u Bosni i Hercegovini |
| BiH  | Bosna i Hercegovina |
| BD BiHBHAS | Brčko Distrikt Bosne i HercegovineAgencija za statistiku Bosne i Hercegovine |
| CEST | Centar za edukaciju sudija i tužitelja |
| EU | Europska unija |
| FBiH  | Federacija Bosne i Hercegovine |
| FMOIZFMKSFMFFMPFMZFMRSPGC FBiH  | Federalo ministarstvo obrazovanja i znanostiFederalno ministarstvo kulture i sportaFederalno ministarstvo financijaFederalno ministarstvo poljoprivredeFederalno ministarstvo zdravstvaFederalno ministarstvo rada i socijalne politikeGender centar Federacije Bosne i Hercegovine |
| GC RS  | Gender centar Republike Srpske |
| GAP BiH  | Gender akcijski plan Bosne i Hercegovine |
| LGBTIMCP BiH  | Lezbijke, gejevi, biseksualne, transrodne i interspolne osobeMinistarstvo civilnih poslova Bosne i Hercegovine |
| MP BiH  | Ministarstvo pravde Bosne i Hercegovine |
| MVP BiH  | Ministarstvo vanjskih poslova Bosne i Hercegovine |
| MLJPI BiH | Ministarstvo za ljudska prava i izbjeglice Bosne i Hercegovine |
| MPP RSMZSZ RSNVO  | Ministarstvo privrede i poduzetništva Republike SrpskeMinistarstvo zdravlja i socijalne zaštite Republike SrpskeNevladina organizacija |
| PS BiHPD PS BiH | Parlamentarna skupština BiHPredstavnički dom Parlamentarne skupštine BiH |
| RS  | Republika Srpska |
| SIPA  | Državna agencija za istrage i zaštitu |
| SIDA | Švedska agencija za međunarodni razvoj |
| SOGIUKC RSUN  | Seksualna orijentacija i rodni identitetUniverzitetski klinički centar Republike SrpskeUjedinjeni narodi |
| UNSAUNDP  | Univerzitet u SarajevuRazvojni program Ujedinjenih naroda |
| UNFPA  | Populacijski fond Ujedinjenih naroda |
| USAID  | Agencija za međunarodni razvoj Vlade SAD |
| VE VM BiHVSTV | Vijeće EuropeVijeće ministara Bosne i HercegovineVisoko sudsko i tužiteljsko vijeće Bosne i Hercegovine |
| ZoRS BiH  | Zakon o ravnopravnosti spolova u Bosni i Hercegovini |

## UVOD

Vijeće ministara Bosne i Hercegovine na 54. sjednici, održanoj 27. srpnja 2022. godine, je na prijedlog Ministarstva za ljudska prava i izbjeglice Bosne i Hercegovine, usvojilo Akcijski plan za unaprjeđenje ljudskih prava i temeljnih sloboda LGBTI osoba u Bosni i Hercegovini za razdoblje 2021. - 2023. godine (u daljnjem tekstu: Akcijski plan).

Usvajanje Akcijskog plana Bosne i Hercegovine u području prava LGBTI osoba sukladno je Mišljenju o zahtjevu Bosne i Hercegovine za članstvo u Europskoj uniji, u kojem se zaključuje da zaštita i uključenost ranjivih skupina još uvijek nisu na odgovarajućoj razini, što se posebno odnosi na (između ostalih) LGBTI osobe. Jedan od 14 ključnih prioriteta Bosne i Hercegovine u realizaciji Sporazuma o stabilizaciji i pridruživanju je prioritet 13, koji glasi: *„Unaprijediti zaštitu i inkluziju ranjivih skupina, posebno (…) LGBTI osoba”*. Također, preporuka Europskog povjerenstva s 5. sastanka Pododbora za pravdu, slobodu i sigurnost, održanog u prosincu 2020. godine, glasi: *„Usvojiti niz državnih okvira politika vezanih uz zaštitu i provedbu ljudskih prava, uključujući zabranu diskriminacije, zaštitu pripadnika manjina, jednakost LGBTI osoba i tranzicijsku pravdu”,* dok se u zaključcima sa 6. sastanka pomenutog Pododbora, održanog u prosincu 2022. godine, inzistira na provedbi Akcijskog plana.Usvajanje Akcijskog plana zabilježeno je u Izvješću Europskog povjerenstva o Bosni i Hercegovini za 2022. godinu kao korak u ispunjenju 14 ključnih prioriteta u realizaciji Sporazuma o stabilizaciji i pridruživanju Bosne i Hercegovine u Europsku uniju.

Akcijski plan izradila je ekspertska skupina, sačinjena od 25 predstavnika/ca nadležnih institucija Bosne i Hercegovine, Federacije Bosne i Hercegovine, Republike Srpske, Brčko Distrikta Bosne i Hercegovine i civilnog društva. Radom radne skupine koordinirala je Agencija za ravnopravnost spolova Bosne i Hercegovine Ministarstva za ljudska prava i izbjeglice Bosne i Hercegovine. Tehničku potporu izradi Akcijskog plana pružio je projekat Europske unije i Vijeća Europe „Promocija različitosti i jednakosti u Bosni i Hercegovini“.

Akcijskim planom postavljena su tri opća cilja:

1. Jednaka mogućstva i zabrana diskriminacije,
2. Jednaka prava u svim područjima života i
3. Društvo poštivanja raznolikosti.

Kako bi bio ostvaren napredak u postizanju navedenih općih ciljeva, identificirana su sljedeća četiri strateška cilja:

1. Osigurati postojanje efikasnih mehanizama zaštite od diskriminacije i zločina iz mržnje za LGBTI osobe,
2. Osigurati jednaka prava LGBTI osobama u svim područjima javnog i privatnog života,
3. Razvijena svijest o potrebi za suzbijanjem predrasuda i stereotipa o LGBTI osobama i
4. Praćenje i izvješćivanje.

Ministarstvo za ljudska prava i izbjeglice Bosne i Hercegovine je Vijeću ministara Bosne i Hercegovine dostavilo Akcijski plan na usvajanje aktima 10-37-2-2832-103/16 od 17.6.2021. godine i br. 10-37-2-2832-106/16 od 27.7.2021. godine. Također, aktom 10-37-2-2832-108/16 od 22.6.2022. godine – dostavljena je i Dopuna materijala za Vijeće ministara, vezana uz produženja roka važenja Akcijskog plana do 2024. godine.

Zbog zastoja u radu Vijeća ministara Bosne i Hercegovine, Akcijski plan je uvršten u dnevni red i usvojen tek u srpnju 2022. godine, kada je Vijeće ministara, nakon razdoblja neaktivnosti, nastavilo s održavanjem redovitih sjednica. Također, trajanje provedbe od 18 mjeseci kratko je razdoblje i za analizu postignutog napretka u provedbi, koja je potrebna za serioznu i informiranu izradu novog Akcijskog plana. Zbog toga je Vijeće ministara Bosne i Hercegovine, na 37. sjednici održanoj 1. veljače 2024. godine, na prijedlog Ministarstva za ljudska prava i izbjeglice BiH, donijelo zaključak kojim se razdoblje za provedbu Akcijskog plana produžava do kraja 2025. godine.

Sukladno Akcijskom planu, institucije i tijela nadležna za provedbu Akcijskog plana na razini institucija Bosne i Hercegovine, Federacije Bosne i Hercegovine, Republike Srpske i Brčko Distrikta BiH redovito surađuju, razmjenjuju informacije i usklađuju aktivnosti, kao i redovito dostavljaju informacije o postignućima i ostale pokazatelje u cilju izrade jedinstvenog izvješća o provedbi Akcijskog plana. Također, Agencija za ravnopravnost spolova Bosne i Hercegovine, Ministarstva za ljudska prava i izbjeglice Bosne i Hercegovine, sukladno Akcijskom planu, priprema izvješće o provedbi Akcijskog plana, na temelju informacija prikupljenih od institucija i tijela nadležnih za provedbu, i dostavlja Vijeću ministara Bosne i Hercegovine na razmatranje i usvajanje.

Ovo prvo Godišnje izvješće o provedbi Akcijskog plana sačinjen je na temelju informacija prikupljenih od institucija nadležnih za provedbu aktivnosti i nevladinih organizacija i obuhvata razdoblje od usvajanja Akcijkog plana, srpanj 2022. godine do 31. prosinca 2023. godine. Napominjemo da su u Izvješću pomenuti i neki rezultati aktivnosti realiziranih i u 2021. godini, u razdoblju kad je Akcijski plan bio u proceduri usvajanja na Vijeću ministara Bosne i Hercegovine.

## SAŽETAK

**Ovo Izvješće prezentira najvažnije informacije o aktivnostima relevantnim za postizanje općih i strateških ciljeva Akcijskog plana za unaprjeđenje ljudskih prava i temeljnih sloboda LGBTI osoba u Bosni i Hercegovini u razdoblju provedbe zaključno s krajem 2023. godine.**

**Uvidom u obim i značaj mjera i aktivnosti provedenih u izvještajnom razdoblju, može se konstatirati napredak u provedbi AP LGBTI. Kao što je prezentirano u ovom Izvješću, realiziran je veći broj značajnih aktivnosti koje doprinose postizanju zakonskih, institucionalnih i društvenih preduvjeta za veću ravnopravnost spolova i LGBTI osoba u Bosni i Hercegovini.**

Od usvajanja AP LGBTI, Bosna i Hercegovina bilježi blagi, ali kontinuiran napredak u Europskom „duginom indeksu“, kojeg godišnje objavljuje Međunarodna gej i lezbijska asocijacija *ILGA-Europe*[[1]](#footnote-1). Indeks za 2022. godinu iznosio je 37.8%, a indeks za 2024. godinu za Bosnu i Hercegovinu iznosi preko 40.25, što pozicionira Bosnu i Hercegovinu u središte ljestvice europskih zemalja, a ispred mnogih članica EU poput Italije, Češke, Slovačke, Mađarske, Lihtenštajna, kao i većine zemalja regiona kao što su Srbija, Sjeverna Makedonija ili Albanija.

Ministar za ljudska prava i izbjeglice BiH, dr. Sevlid Hurtić, je u svibnju 2023. godine pristupio zajedničkoj ministarskoj deklaraciji povodom Međunarodnog dana borbe protiv homofobije, lezbofobije, bifobije, transfobije i interseksfobije povodom IDAHOT dana u organizaciji Vlade Islanda. Usvojeni dokument snažno rezonira sa strateškim ciljevima Akcijskog plana za unaprjeđenje ljudskih prava i temeljnih sloboda LGBTI osoba u Bosni i Hercegovini i pruža značajan inpuls provedbi aktivnosti predviđenih planom.

Intenzivirane su obuke s policijskim službenicima, pravosudnim tijelima, zdravstvenim radnicima i akademskom zajednicom, a tema „Zaštita prava i sloboda LGBTI osoba u Bosni i Hercegovini“ uvrštena je u Plan obuka Agencije za državnu službu Bosne i Hercegovine i prva obuka za državne službenike/službenice institucija Bosne i Hercegovine održana je u prosincu 2023. godine, u realizaciji ARS BiH MLJPI BiH.

Inicijativa ARS BiH MLJPI BiH, upućena Odjelu za seksualnu orijentaciju i rodni identitet Vijeća Europe, Bosna i Hercegovina, rezultirala je da Bosna i Hercegovina bude predmet tematskog pregleda na temu „Pristup LGBTI osoba zdravstvenim uslugama“. Pregled je proveden u sklopu Europskog tematskog pregleda provedbe Preporuke Komiteta ministara Vijeća Europe 2010(5).

ARS BiH MLJPI BiH i FMUP su Federalnom ministarstvu zdravstva uputili inicijative za izradu propisa kojim bi trebalo definirati potrebnu dokumentaciju vezanu uz pitanje promjene spola. Također, FMUP je informirao vladu FBiH da donese zaključke kako bi se obvezalo FMZ da se definira medicinska dokumentacija za promjenu spola. Također, ministarstvo je infomiralo Vladu i o zahtjevima za promjenu spola i oznake spola kao i o upućenom zahtjevu za ocjenu ustavnosti kompatibilnosti Zakona o matičnim knjigama Federacije BiH s odredbama Europske konvencije o ljudskim pravima.

U lipnju 2023. godine na snagu je stupio set pravila iz područja emitiranja koje je usvojilo Vijeće Regulatorne agencije za komunikacije Bosne i Hercegovine (RAK) a koji, između ostalog, uključuje Kodeks o programskim sadržajima i Kodeks o komercijalnim komunikacijama kojima je propisana zabrana diskriminacije (uključujući i seksualnu orijentaciju kao temelj) u programima pružatelja medijskih usluga, kao i u komercijalnim komunikacijama. RAK je izradio Smjernice za primjenu pomenutih kodeksa. U Smjernicama za primjenu Kodeksa o programskim sadržajima, u dijelu koji se tiče obveze poštivanja ljudskog dostojanstva i zabrane diskriminacije u programima nositelja dozvola, posvećena je zasebna sekcija načinu izvješćivanja o LGBT temama.

Unaprijeđena je suradnja nadležnih tijela u području slobode okupljanja i u izvještajnom razdoblju su uspješno i bez incidenata održane tri “Povorke ponosa” u Sarajevu. Dodatne mjere sigurnosti su 2023. godine bile znatno manje i Povorka nešto otvorenija prema građanima, što se može ocijeniti kao značajan pomak u suradnji s policijom.

U izvještajnom razdoblju su sva kantonalna tužiteljstva na području FBiH imenovala kontakt tužitelja/icu za zaprimanje prijava o incidentima i krivičnim djelima počinjenim iz mržnje prema LGBTI osobama. Kao rezultat intenzivnih aktivnosti na senzibiliziranju i izgradnji kapaciteta nositelja/teljica pravosudnih funkcija ističemo i prvu presudu u BiH kojom je ustanovljena diskriminacija na temelju seksualne orijentacije, rodnog identiteta i spolnih karakteristika donesena na Kantonalnom sudu u Sarajevu u travnju 2022. godine. Također, u Tuzlanskom i Sarajevskom kantonu, i Brčko Distriktu, imenovani su kontakt-policajci za rad s LGBTI zajednicom.

U sklopu redovitih aktivnosti Gender centra FBiH na pružanju potpore kantonima na usvajanju Gender akcijskih planova, tijekom 2021. godine usvojeni su GAP Zeničko-dobojskog kantona, GAP Tuzlanskog kantona i GAP Unsko-sanskog kantona. U 2023. godini usvojena je i druga generacija GAP Kantona Sarajevo. Svi ovi strateški dokumenti sadrže mjere koje se odnose na unaprjeđenje položaja LGBTI osoba.

Zaključkom Vlade FBiH iz lipnja 2023. godine, Federalnom ministarstvu pravde, Federalnom ministarstvu rada i socijalne politike, Federalnom ministarstvu unutarnjih poslova i Federalnom ministarstvu zdravstva naloženo je predlaganje članova ekspertne skupine radi izrade Nacrta zakona o životnim zajednicama osoba istog spola. Federalno ministarstvo pravde uputilo je prema Vladi Federacije BiH prijedlog članova ekspertne skupine, te se očekuje formalno imenovanje iste.

U Federaciji Bosne i Hercegovine, u devet od deset kantona usvojeni su Zakoni o pružanju besplatne pravne pomoći, uz izuzetak Srednjobosanskog kantona u kojem trenutačno traje Javna rasprava.

U Republici Srpskoj Zakon o ostvarivanju prava na besplatnu pravnu pomoć je donesen za vrijeme izrade Akcijskog plana. Člankom 7. Zakona precizirano je da pravo na besplatnu pravnu pomoć, između ostalih, ostvaruju: „... i osobe bez obzira na spol, spolni identitet, seksualnu opredijeljenost...ili drugo osobno svojstvo“. Zakon o ostvarivanju prava na besplatnu pravnu pomoć u Republici Srpskoj („Službeni glasnik Republike Srpske“, broj 67/20) donesen je za vrijeme izrade Akcijskog plana.

U okviru redovitih aktivnosti Klinike za psihijatriju Univerzitetskog kličnog centra Republike Srpske u Banjoj Luci realiziraju se usluge psihijatrijske procjene i psihološke potpore sa rodnoinkongruetnim osobama. Klinika ima Ured za transrodna stanja i surađuje s endokrinologom iz UKC RS.

U sklopu inicijative predstavnika/ca Republike Srpske za izradu informativnih materijala o mogućstvima promjene spola i smjernica i/ili vodiča za zdravstvene radnike u radu s rodnoinkongruentnim ili interspolnim osobama, obavljeni su razgovori sa predstavnicima Vijeća Europe vezani uz tehničke potpore u realizaciji ove aktivnosti koja je planirana za naredno izvještajno razdoblje.

Skupština Brčko Distrikta Bosne i Hercegovine je u veljači 2023. godine usvojila Zakon o izmjenama i dopunama Krivičnog zakona Brčko Distrikita BiH, u pravcu usklađivanja s Istanbulskom i Lanzarote konvencijom. Pored ostalog, zakonom se proširuju zaštićeni temelji i regulira pozivanje na nasilje ili mržnju usmjerenu prema određenoj osobi ili skupinama zbog njihove nacionalne, rasne, vjerske ili etničke pripadnosti, boje kože, spola, seksualnog opredjeljenja, invaliditeta, rodnog identiteta, podrijetla ili kakvih drugih osobina.

Ovakvo rješenje u pogledu LGBTI - inkluzivnih zaštićenih temelja ranije je uvedeno u Krivičnom zakonu Republike Srpske, usvojenom 2017. godine („Službeni glasnik RS“, broj 64/17).

Uprkos uloženim naporima javnog i nevladinog sektora u provedbi aktivnosti Akcijskog plana koje su prezentirane u ovom Izvješću, kao i stanovitog napretka u određenim aspektima života LGBTI osoba u Bosni i Hercegovini, položaj i prava LGBTI osoba u Bosni i Hercegovini, a posebno u područjima pravnog priznavanja roda, obiteljskog prava i pristupa zdravstvu za transrodne osobe, još uvijek nisu usklađene s europskim standardima, a veliki prostor za poboljšanje postoji i kad je u pitanju poznavanje, osjetljivost i percepcija LGBTI pitanja kod nositelja i nositeljica javnih funkcija, uposlenih u javnom sektoru i u široj javnosti. Napredak u pomenutim područjima ujedno predstavlja prioritetan zadatak provedbe Akcijskog plana u narednom vremenskom razdoblju.

## STRATEŠKI CILJ: Osigurati postojanje efikasnih mehanizama zaštite od diskriminacije i zločina iz mržnje za LGBTI osobe

### Usklađivanje i redovito praćenje krivičnih zakona u pogledu zločina iz mržnje prema LGBTI osobama

|  |  |
| --- | --- |
| *Indikatori za praćenje provedbe aktivnosti* | *Ostvareni napredak* |
| Broj provedenih analiza o usklađenosti krivičnih zakona/utjecaju postojećih odredbi | 2 |
| Broj prijedloga za izmjene i dopune  | 1 |
| % usvojenih prijedloga | 100% |

Akcijskim planom potvrđena je potreba dodatnog unaprjeđenja postojećeg krivično-pravnog okvira u pogledu kvalifkacije govora mržnje prema LGBTI osobama kao krivičnog djela. Ovakav nalaz potvrđen je od strane brojnih međunarodnih organizacija koje prate stanje u ovom području. U okviru EU IPA projekta „EU za ljudska prava i antidiskriminaciju“, čiji je direktni korisnik MLJPI BiH, ARS BiH, GC FBiH i GC RS, provedena je analiza usklađenosti propisa s Zakonom o ravnopravnosti spolova u Bosni i Hercegovini i Zakonom o zabrani diskriminacije koja, pored ostalog, uključuje i analizu krivičnih zakona u pogledu zločina iz mržnje prema LGBTI osobama. Konkretne preporuke pomenute analize predstavljaju prioritete za provedbu u narednom razdoblju.

Značajan napredak ostvaren je izradom analiza usklađenosti Krivičnog zakona Brčko Distrikta Bosne i Hercegovine. Ova analiza rezultirala je inicijativom za izmjene i dopune Krivičnog zakona BD BiH u smislu reguliranja govora mržnje u cilju zaštite prava LGBTI osoba. Analiza i inicijativa su realizirane od strane Sarajevskog otvorenog centra. Na temelju pomenute analize, Pravosudno povjerenstvo BD BiH utvrdila je prijedlog Zakona o izmjenama i dopunama Krivičnog zakona Brčko Distrikita BiH, u pravcu usklađivanja Krivičnog zakona Brčko Distrikta BiH s Istanbulskom i Lanzarote konvencijom. Navedeni prijedlog zakona je u vrijeme zaključenja izvještajnog razdoblja bio u skupštinskoj proceduri. Tijekom konsultacija na Nacrt ovog zakona radna skupina je prihvatila komentar SOC i Fondacije Lara i definirano je krivično djelo 355a „Javno izazivanje i poticanje nasilja i mržnje“, kako bi se proširili zaštićeni temelji i reguliralo pozivanje na nasilje ili mržnju usmjerenu prema određenoj osobi ili skupinama zbog njihove nacionalne, rasne, vjerske ili etničke pripadnosti, boje kože, spola, seksualnog opredjeljenja, invaliditeta, rodnog identiteta, podrijetla ili kakvih drugih osobina.

Ovakvo rješenje u pogledu LGBTI - inkluzivnih zaštićenih temelja ranije je uvedeno u Krivičnom zakonu Republike Srpske, usvojenom 2017. godine („Službeni glasnik RS“, broj 64/17).

Parlament FBiH je usvojio, u prvom čitanju, Nacrt izmjena i dopuna Krivičnog zakona FBiH. Inicirane su aktivnosti na formiranju ekspertne radne skupine čiji će se zadatak odnositi na pripremu Nacrta zakona o izmjenama i dopunama Kaznenog zakona Federacije BiH, drugo čitanje. Predviđeno je da se u okviru pripreme Nacrta razmatraju sve inicijative, komentari i sugestije o predloženim izmjenama i dopunama Kaznenog zakona Federacije BiH koje je Federalno ministarstvo pravde zaprimilo za vrijeme trajanja Javne rasprave i nakon njenog zaključenja, uključujući i Preporuku CM/Rec (2022)16 Odbora ministara Vijeća Europe o brobi protiv govora mržnje od 20.5.2022. godine.

### Obuka nositelja pravosudnih funkcija o diskriminaciji LGBTI osoba i zločinima počinjenim iz mržnje prema LGBTI osobama

|  |  |
| --- | --- |
| *Indikatori za praćenje provedbe aktivnosti* | *Ostvareni napredak* |
| Broj izrađenih kurikuluma za izvođenje obuka | 7 |
| Broj provedenih obuka | 7 |
| % obuhvata obukama nositelja pravosudnih funkcija | Nije dostupno |

Analizom koja je prethodila izradi Akcijskog plana potvrđena je potreba za obukom nositelja pravosudnih funkcija o novim pravnim rješenjima u pogledu diskriminacije, kao i krivičnih djela počinjenih iz mržnje u odnosu na LGBTI osobe. Upravo iz tog razloga je kao jedan od preduvjeta za uspješnu provedbu novih pravnih rješenja prepoznata potreba za kontinuiranom obukom nositelja pravosudnih funkcija.

Sukladno Programu početne obuke i Programu stručnog usavršavanja Centra za edukaciju sudija i tužitelja FBiH za 2023. godinu, između ostalog, su realizirane obuke na sljedeće teme vezane uz LGBTI pitanja: „Ljudska prava LGBTI osoba u BiH i pravni mehanizmi njihove zaštite – iskustva iz BiH i regije“, „Pripadnici ranjivih skupina kao svjedoci u postupku“ (između ostalog pripadnici LGBTI populacije) i „Govor mržnje i zločini iz mržnje“, „Online obuka o rodnoj ravnopravnosti “ i „Otkrivanje i gonjenje počinitelja rodno uvjetovanog nasilja u Bosni i Hercegovini - Međunarodni standardi, nova krivičnopravna rješenja, postojeće prakse i preostali izazovi“.

U Republici Srpskoj, u okviru Programa stručnog usavršavanja i početne obuke sudija i tužitelja, svake godine se organizira kontinuirana obuka za sudije i tužitelje za pripadnike ranjivih skupina (djeca, LGBTI, osobe s invaliditetom, marginalizirane kategorije). Javna ustanova Centar za edukaciju sudija i javnih tužitelja Republike Srpske je, pored ostalog, organizirala obuke na temu „Ljudska prava LGBTI osoba u Bosni i Hercegovini“ i „Ljudska prava LGBTI osoba u BiH i pravni mehanizmi njihove zaštite“.

Tijekom 2023. godine je primjećen porast interesiranja od strane nositelja pravosudne funkcije za ućešće na seminarima u području rodno uvjetovanog nasilja, nasilja u obitelji, rodne ravnopravnosti i zaštite prava LGBTI osoba. Bosna i Hercegovina je na prvom mjestu po kompletiranju Online obuke o rodnoj ravnopravnosti koju je kreirao *AIRE* Centar za sve zemlje Zapadnog Balkana.

SOC je u 2022. godini održao zajedničku dvodnevnu edukaciju za tužitelje/ice kantonalnih tužiteljstava Unsko-sanskog, Posavskog, Bosansko-podrinjskog, Srednjobosanskog, Kantona 10 i Zapadno-hercegovačkog kantona. Nakon edukacije imenovano je šest kontakt osoba pri navedenim tužiteljstvima koje će biti zadužene za zaprimanje prijava o incidentima i krivičnim djelima počinjenim iz mržnje, tako da su u izvještajnom razdoblju sva kantonalna tužiteljstva na području FBiH imenovala kontakt tužitelja/icu za zaprimanje prijava o incidentima i krivičnim djelima počinjenim iz mržnje prema LGBTI osobama.

Kao rezultat intenzivnih aktivnosti na senzibiliziranju i izgradnji kapaciteta nositelja/teljica pravosudnih funkcija ističemo i prvu presudu u BiH kojom je ustanovljena diskriminacija na temelju seksualne orijentacije, rodnog identiteta i spolnih karakteristika, koja je donesena na Kantonalnom sudu u Sarajevu u travnju 2022. godine. Prema pritužbi koju je pokrenuo SOC i koju je vodio kao jednu od svojih strateških parnica, sudski postupak vodio se ukupno dvije godine i šest mjeseci i relevantan je jer prvi put nakon 13 godina od usvajanja Zakona o zabrani diskriminacije donesena presuda kojom su zaštićena prava LGBTI osoba u BiH. Presuda je važna i zbog toga jer je tužena diskriminatorno istupala kao javna osoba, odnosno kantonalna zastupnica u Skupštini Kantona Sarajevo.

### Obuka profesionalaca/ki u području zdravstvene skrbi, obrazovanja, socijalne skrbi, rad i zapošljavanje, o pravima i slobodama LGBTI osoba

|  |  |
| --- | --- |
| *Indikatori za praćenje provedbe aktivnosti* | *Ostvareni napredak* |
| Broj provedenih analiza o potrebama za obukom (TNA) | 0 |
| Broj izrađenih kurikuluma za izvođenje obuka | 5 |
| Broj obuka 5 i % obuhvata profesionalaca/ki | n/a |

Potreba za obukom nositelja i svih profesionalaca u području zdravstvene skrbi, obrazovanja, socijalne skrbi, rad i zapošljavanje, o novim pravnim rješenjima u pogledu diskriminacije kao i krivičnih djela počinjenih iz mržnje u odnosu na LGBTI osobe utvrđena je analizom koja je prethodila izradi Akcijskog plana i zbog toga predstavlja jednu od prioritetnih aktivnosti tokom provedbe.

U Parlamentarnoj skupštini Bosne i Hercegovine u organizaciji ARS BiH MLJPI BiH i potporu EU/VE projekta „Promocija različitosti i jednakosti u BiH“ je 12. prosinca 2023. godine organiziran okrugli stol „Pristup LGBTI osoba zdravstvenim uslugama u BiH“. Okrugli stol je ujedno imao za cilj i jačanje kapaciteta u ovom području za oko 40 predstavnika relevantnih institucija sa razina institucija Bosne i Hercegovione, entitetâ, kantonâ i lokalnih zajednica, zavodâ, medicinskih radnika/ca, organizacija civilnog društva, posebno onih koje predstavljaju LGBTI osobe, Vijeća Europe i drugih međunarodnih organizacija i stručnjaka/stručnjakinja. Eksperti/ce Vijeća Europe prezentirali su preliminarnu analizu Vijeća Europe na temu pristupa zdravstvu za LGBTI u Bosni i Hercegovini, a okrugli stol je bio prilika da relevantni domaći akteri da pruže *feed-back* na pomenutu analizu, kao i za dijalog u cilju razmatranja postojećih mjera, politika i zakona u ovom području.

U svibnju 2022. godine održana je obuka za predstavnike Federalnog ministarstva obrazovanja i znanosti u suradnji s kantonalnim ministarstvima obrazovanja i prosvjetno-pedagoškim institucijama, Ministarstva prosvjete i kulture Republike Srpske i Odjela za obrazovanje Brčko Distrikta. Za obuku je izrađen i poseban kurikulum, a ova aktivnost je realizirana u okviru projekta „Promocija različitosti i jednakosti u BiH“, kojeg finansiraju EU i Vijeće Europe, a provodi Ured VE u BiH.

Gender centar FBiH pružao je potporu uspostavi Gender akcijskih planova u kantonima FBiH. Značajno je istaći da Gender akcijski planovi Zeničko-dobojskog kantona, Tuzlanskog kantona i Unskog-sanskog kantona sadrže mjere koje se odnose na unaprjeđenje položaja LGBTI osoba uključujući aktivnost izrade vodiča za zdravstvene radnike kako na najbolji način da se postupa sa transrodnim i interspolnim osobama.

Godine 2021. održan je online trening „Minimalni paket usluga u području seksualnog i reproduktivnog zdravlja i prava u slučaju izvanrednih situacija (MISP)“ na kojima je vršena obuka prepoznavanja ranjivih skupina među kojima i pripadnika LGBTI populacije u izvanrednim situacijama za zdravstvene i nezdravstvene radnike. Osposobljeno je 11 novih MISP trenera, što ima veliki značaj, s obzirom da je ranije bio samo jedan iz Republike Srpske za cijelu Bosnu i Hercegovinu. Na radionicama u Sarajevu i Trebinju sudjelovali su doktori medicine različitih specijalnosti i medicinske sestre. Na radionicama za nezdravstvene radnike sudjelovali su predstavnici policije, gradske uprave, civilne zaštite, socijalne skrbi, nevladinih organizacija i prosvjetni radnici, dok su na radionicama za mlade sudjelovali studenti i predstavnici udruga mladih.

Izrađena je Uputa za organiziranje aktivnosti za očuvanje seksualno-reproduktivnog zdravlja, prevenciju rodno uvjetovanog nasilja i odgovor na njega u izvanrednim situacijama u lokalnim zajednicama u Republici Srpskoj, te je izrađen Akcijski plan za zaštitu seksualnog i reproduktivnog zdravlja i prevenciju i odgovor na rodno uvjetovano nasilje u izvanrednim situacijama za Banju Luku, Prijedor, Bijeljinu, Srebrenicu i Trebinje za zdravstveni i nezdravstveni sektor, s namjerom da isti posluži kao temelj za izradu Akcijskih planova za ostale općine i gradove u Republici Srpskoj. Također, Ministarstvo zdravlja i socijalne skrbi Republike Srpske je iniciralo izradu Resursnog paketa za odgovor pružatelja zdravstvenih usluga u Republici Srpskoj na rodno uvjetovano nasilje.

U sklopu projekta Unaprjeđenje prava i položaja transrodnih osoba u BiH, koji provodi Sarajevski otvoreni centar, kao dio USAID-ovog Programa potpore zaštiti ljudskih prava INSPIRE, uz učešće aktera Ljekarske komore FBiH je izrađen kurikulum za online edukaciju za doktore/ice na temu zdravstvene skrbi transrodnih osoba. Kao rezultat, razvijena je i na platformi [e-medikacija.ba](https://www.e-medikacija.ba/), dostupna **edukacija za zdravstvene radnike/ce o zdravlju transrodnih osoba i postupcima medicinske prilagodbe spola**. SOC je, pored ostalog, za uposlene u domovima zdravlja u Kantonu Sarajevo, u travnju 2023. godine održao obuku na temu medicinskih aspekata trans-inkluzivne zdravstvene skrbi.

### Unaprijediti suradnju nadležnih tijela u pogledu ostvarivanja prava na slobodu okupljanja

|  |  |
| --- | --- |
| *Indikatori za praćenje provedbe aktivnosti* | *Ostvareni napredak* |
| Broj održanih sastanaka | 10 |
| Broj potpisanih protokola o suradnji | 0 |
| Održanih javnih skupova na siguran način | 3 |

Pravo na slobodu okupljanja regulirano je Ustavom BiH, ustavima entiteta i kantona, Statutom Brčko Distrikta BiH, zakonima entiteta i kantona, ali i zaštićeno međunarodnim dokumentima koje je BiH ratificirala ili usvojila u svoj pravni sustav, kao što je Europska konvencija o zaštiti ljudskih prava i temeljnih sloboda. Svi ovi dokumenti garantiraju pravo građana/ki u BiH na slobodno okupljanje, koje smije biti ograničeno samo radi zaštite sigurnosti ljudi i imetka. Međutim, iskustva pokazuju da se organizatori/ce javnih skupova koji se odnose na okupljanje LGBTI osoba susreću s dodatnim rizicima i izazovima. Zbog toga je predviđena aktivnosti koji se odnosi na potrebu unaprjeđenja suradnje nadležnih tijela u pogledu ostvarivanja prava na slobodu okupljanja.

Tijekom provedbe Akcijskog plana, unaprijeđena je suradnja nadležnih tijela u području slobode okupljanja i u izvještajnom razdoblju su uspješno i bez incidenata održane tri “Bosanskohercegovačke povorke ponosa” u Sarajevu.

Uz učešće predstavnika/ca MUP-a RS, MUP-ova Sarajevog i Tuzlanskog Kantona, Policije Brčko Distrikta BiH, kao i nevladinog sektora, u lipnju 2023. godine je, uz tehničku potporu regionalnog projekta Europske unije i Vijeća Europe, održan trodnevni sastanak s gostima iz policije Crne Gore, vezan uz pravo na slobodu okupljanja/održavanje Povorke ponosa.

Organizacioni odbor Bosanskohercegovačke povorke ponosa tijekom organizacije Povorke održava niz sastanaka sa MUP-om Kantona Sarajevo na utvrđivanju mjera sigurnosti. MUP KS se pokazao profesionalnim i korektnim u svom radu. Dodatne mjere sigurnosti su 2023. godine bile znatno manje i Povorka nešto otvorenija prema građanima, što se može ocijeniti kao značajan pomak u suradnji s policijom.

MUP Republike Srpske je u svibnju 2021. godine s predstavnicima SOC-a održao sastanak na temu slobode okupljanja, odnosno projekta „Unaprjeđenje slobode okupljanja“.

U policijskim agencijama Tuzlanskog i Sarajevskog kantona i Policiji Brčko Distrikta su u rujnu 2022. godine uz tehničku potporu Vijeća Europe / Europske unije, imenove kontakt osobe za suradnju s LGBTI zajednicom. U Tuzlanskom kantonu su izrađena dva protokola: Protokol postupanja u slučaju diskriminacije nad LGBTI osobama i Protokol postupanja u slučajevima nasilja nad LGBTI osobama. Usvajanje i primjena protokola očekuju se u narednom vremenskom razdoblju.

### Redovite obuke za policijske službenike o pravima i slobodama LGBTI osoba i za postupanje u slučaju zločina iz mržnje prema LGBTI osobama

|  |  |
| --- | --- |
| *Indikatori za praćenje provedbe aktivnosti* | *Ostvareni napredak* |
| Broj izrađenih kurikuluma za izvođenje obuka | 3 |
| Broj obuka | 12 |
| % obuhvata obukama policijskih službenika/ca | n/a |

Policijski službenici su ključni za provedbu propisa koji se odnose na prava i slobode LGBTI osoba i propisa u pogledu zločina iz mržnje prema LGBTI osobama. Upravo iz tog razloga je kao jedan od preduvjeta za uspješnu provedbu novih pravnih rješenja prepoznata potreba kontinuirane obuke policijskih službenika.

Prema podacima Federalnog MUP-a, tijekom 2023. godine održane su sljedeće obuke: Govor mržnje i krivična djela počinjena iz mržnje i sloboda okupljanja - 345 polaznika; Rodno uvjetovano nasilje u obitelji - 341 polaznik: Jačanje kapaciteta krivičnog pravosuđa za borbu protiv rodno uvjetovanog nasilja u obitelji u Jugoistočnoj Europi - 27 polaznika.

Tijekom 2021., 2022. i 2023. godine, 762 kadeta Policijske akademije FBiH prisustvovalo je seminarskom dijelu policijske obuke vezan uz senzibilizaciju policijskih službenika u radu s LGBTI zajednicom. Tijekom obuke se kadeti obučavaju i o značaju načela selektivnosti i senzibilizacije koji se odnosi na obzirno i prilagođeno postupanje policije prema žrtvama svih krivičnih djela, a pogotovu prema žrtvama incidenata iz mržnje kao viktimiziranim i marginaliziranim grupacijama. Poseban segment Kurikuluma se odnosi na seminarski dio realizacije policijske obuke koji obuhvata i “Rodno uvjetovano nasilje i Akcijski plan za provedbu Rezolucije UN 1325“. Sadržaj policijske obuke koji se odnosi na indikatore zločina iz mržnje je integriran u Kurikulum policijske obuke, te da se svi kadeti tijekom policijske obuke na temelju istog Kurikuluma osposobljavaju što znači da su svi kadeti u određenom segmentu osposobljeni za prepoznavanje indikatora i za reagiranje na zločine iz mržnje.

Dvodnevna obuka za 20 policijskih službenika/ca iz 10 policijskih jedinica Republike Srpske na temu zločina iz mržnje/govora mržnje zasnovanih na seksualnoj orijentaciji i/ili rodnom identitetu održana je u srpnju 2021. godine, uz potporu projekta Europske unije i Vijeća Europe. Iste godine je izrađen Kurikulum za provedbu obuke za policijske službenike Republike Srpske o prepoznavanju i postupanju u slučajevima zločina iz mržnje na temelju seksualne orijentacije i/ili rodnog identiteta (jedan) i održane dvije obuke s ukupnim brojem od 30 policijskih službenika/ca iz RS-a po pitanju zločina iz mržnje motiviranog SOGI-om.

U srpnju 2022. godine realizirana je dvodnevna obuka za 25 uposlenika iz 10 različitih zatvorskih ustanova u BiH (Bijeljina, Mostar, Busovača, Doboj, Sarajevo, Tuzla, Orašje, Foča, Banja Luka, Zenica i Državni zatvor), kao i Ministarstva pravde RS i ARS BiH MLJPI BiH, na temu tretmana LGBTI zatvorenika s posebnim fokusom na transrodne osobe. Pored toga, tijekom 2022. godine održana je temeljna obuka o radno uvjetovanom nasilju za 324 polaznika i obuka na temu „Jačanje zaštite žrtava seksualnog nasilja u BiH i krivična djela silovanja“ - 354 polaznika. Pomenute obuke realizirane su uz potporu EU/VE projekta „Promocija različitosti i jednakosti u BiH“ u okviru kojega je u rujnu 2023. godine održana i obuka o LGBTI pravima i za Policiju Brčko Distrikta Bosne i Hercegovine. Pored toga, u toku 2022. godine održana je osnovna obuka o radno zasnovanom nasilju za 324 polaznika i obuka na temu Jačanje zaštite žrtava seksualnog nasilja u BiH i krivična djela silovanja - 354 polaznika.

### Redovita obuka državnih službenika/ca o pravima i slobodama LGBTI osoba

|  |  |
| --- | --- |
| *Indikatori za praćenje provedbe aktivnosti* | *Ostvareni napredak* |
| Broj izrađenih kurikuluma za izvođenje obuka  | 2 |
| Broj obuka  | 4 |
| % obuhvata obukama državnih službenika/ca  | n/a |

Državni službenici su u pravilu skupina profesionalaca s kojima građani najčešće dolaze u kontakt, ali i koji su u poziciji da svojim djelovanjem unaprjeđuju pravni okvir i usluge za ostvarivanje prava i sloboda LGBTI osoba. Izrada sustava redovitih obuka za državne službenike stoga ima potencijal značajno unaprijediti institucionalni odgovor u ovom području društvenog života.

Tema „Zaštita prava i sloboda LGBTI osoba u Bosni i Hercegovini“ je uvrštena u Plan obuka za 2023. godinu Agencije za državnu službu Bosne i Hercegovine i prva obuka je realizirana u prosincu 2023. godine uz učešće 17 državnih službenika/ca iz institucija Bosne i Hercegovine. Obuku je izvodila ARS BIH MLJPI BIH, a segmentu obuke „živa knjižnica“, u kojem su polaznicima svoja iskustva iznosili pripadnici/pripadnice LGBTI zajednice, potporu je pružio projekat EU/VE.

U sklopu redovitih aktivnosti Gender centra FBiH na pružanju potpore kantonima na usvajanju Gender akcijskih planova, tijekom 2021. godine usvojeni su GAP Zeničko-dobojskog kantona i GAP Tuzlanskog kantona koji sadrže mjere koje se odnose na unaprjeđenje položaja LGBTI osoba.

SOC je u srpnju 2022 godine održao edukaciju za službenike MUP-ova u FBiH, RS i Odjela za javni registar Brčko Distrikta BiH vezano uz administrativnu promjenu oznake spola u osobnom dokumentu.

### Provoditi aktivnosti na razvoju kapaciteta za efikasnu potporu relevantnim institucijama u provedbi AP-a

|  |  |
| --- | --- |
| *Indikatori za praćenje provedbe aktivnosti* | *Ostvareni napredak* |
| Broj aktivnosti izgradnje kapaciteta Agencije za ravnopravnost spolova u BiH / Ministarstva za ljudska prava i izbjeglice, GC FBiH i GC RS-a u suradnji s drugim sudionicima | 1 |

ARS BiH MLJPI BiH, GC FBiH i GC RS-su institucije koje već dugi niz godina provode aktivnosti i usmjeravaju rad nadležnih institucija u pogledu odgovora za unaprjeđenja prava i sloboda LGBTI osoba. Za nastavak ovih aktivnosti i dalje je potrebno jačati kapacitete ovih institucija kako bi potpora bila nastavljena i bila što efikasnija.

Kroz članstvo u Ekspertnoj komisiji Vijeća Europe za seksualnu orijentaciju, rodni identitet, rodno izražavanje i seksualne karakteristike (ADI SOGI ESC) i Europskoj mreži vladinih kontakt osoba za LGBTI pitanja (EFPN) zemalja članica Vijeća Europe, kao i kroz redovito sudjelovanje u radu godišnjih europskih IDAHOT - Foruma u organizaciji Odjela za seksualnu orijentaciju i rodni identitet Vijeća Europe**,** predstavnici ARS BiH MLJPI BiH razvijaju kapacitete kroz razmjenu informacija i sticanje znanja o pozitivnim praksama i novim pravnim i političkim rješenjima unaprjeđenja položaja LGBTI osoba u zemljama članicama Vijeća Europe.

Učešće u radu pomenutih tijela je, osim sticanja znanja, rezultiralo i značajnim među-vladinim kontaktima, kao i konkretnim oblicima potpore Vijeća Europe, naporima Bosne i Hercegovine u ovom području, kao što je objavljivanje Vodiča za policijsko postupanje u slučajevima zločina iz mržnje (2020.), organizacija Međunarodne radionice u Sarajevu na temu transrodnih i interspolnih osoba (2018.), koje su realizirane uz učešće i tehničku potporu Odjela za seksualnu orijentaciju i rodni identitet Vijeća Europe i Ureda Vijeća Europe u BiH**,** kao i, 2023. godine, uključivanje Bosne i Hercegovine u tematski pregled Vijeća Europe na temu pristupa LGBTI osoba zdravstvenim uslugama.

U izvještajnom razdoblju su, uz potporu EU/VE projekta „Promocija različitosti i jednakosti u BiH“, osnaženi kapaciteti ARS BiH MLJPI BiH u području izrade alata za monitoring i izvješćivanje o provedbi AP LGBTI (excel tabela). U postupku izvješćivanja uočen je prostor za poboljšanje u dijelu praćenja i prikupljanja empirijskih podataka po indikatorima, što će predstavljati prioritet za daljnju izgradnju kapaciteta uposlenih u institucijama nadležnim za praćenje i provedbu aktivnosti.

##  STRATEŠKI CILJ 2: Osigurati jednaka prava LGBTI osobama u svim područjima javnog i privatnog života

### Analizirati pravne prepreke s kojima se susreću osobe koje žive u istospolnim zajednicama

|  |  |
| --- | --- |
| *Indikatori za praćenje provedbe aktivnosti* | *Ostvareni napredak* |
| Broj identificiranih prepreka  | 14 |
| Broj prijedloga za otklanjanje prepreka | 1 (prijedlog je zaključak radne skupine da je neophodno izraditi zaseban zakon za istospolna partnerstva) |

U Bosni i Hercegovini ne postoji zakonsko rješenje koje bi istospolnim parovima omogućilo registriranje životne ili istospolne zajednice. Posljedica takvog stanja se ogleda u uskraćivanju ostvarivanja niza prava koja bi registracijom ove zajednice nastala između partnera, prvenstveno imovna, pravo na nasljeđivanje, ostvarivanje zdravstvene skrbi itd.

Interresorna radna skupina, koju je predvodio Ured premijera Vlada Federacije BiH i u kojoj su sudjelovali predstavnici/ce FMP, FMRSP, FMUP-a, FMZ, uz potporu SOC-a, VE i Veleposlanstva Kraljevine Nizozemske u BiH, je u travnju 2021. godine izradila Izvješće o radu s prijedlogom propisa koje je potrebno donijeti na području Federacije BiH kako bi istospolni parovi iz životne zajednice mogli ostvariti svoja prava koja proizilaze iz Europske konvencije za zaštitu ljudskih prava i temeljnih sloboda.

Izvješće i Prijedlog zaključaka dostavljeni su Vladi FBiH koja je u studenom 2022. godine donijela zaključak da MUP FBiH treba organizirati Javnu raspravu vezanu uz ovo pitanje, odnosno da li je potrebno donošenje Zakona o istospolnim partnerstvima.

Javna rasprava je organizirana u prosincu 2022. godine uz sudjelovanje predstavnika/ca MUP-a FBiH, općina/gradova iz čitave FBiH, kantonalnih ministarstava pravde, kantonalnih ministarstava unutarnjih poslova, kantonalnih centara za socijalni rad, SOC-a i drugih aktivista/ica i eksperata/ica i osoba u istospolnim zajednicama, Univerziteta u Sarajevu a uz potporu i učešće EU/VE projekta „Promocija različitosti i jednakosti u Bosni i Hercegovini“. Zaključak Javne rasprave bio je da je Zakon o istospolnim zajednicama potrebno donijeti.

S obzirom da je pomenuto Izvješće otišlo na Vladu FBiH u prethodnom sazivu, i da je u međuvremenu formirana nova Vlada, zaključak nove Vlade bio je da se povuku sve informacije koje nisu u međuvremenu stavljene na dnevni red. Tako da je FMUP u srpnju 2023. godine ponovno kompletirao taj radni materijal i, s obzirom da se radi o pitanjima i faktima iz prosinca 2022. godine, ponovo je proslijedio prijedlog Vladi da usvoji zaključak da zaduži Ministarstvo pravde FBiH da pristupi izradi Zakona o istospolnim zajednicama.

Zaključkom Vlade FBiH od 14.6.2023. godine, Federalnom ministarstvu pravde, Federalnom ministarstvu rada i socijalne politike, Federalnom ministarstvu unutarnjih poslova i Federalnom ministarstvu zdravstva naloženo je predlaganje članova ekspertne skupine radi izrade Nacrta zakona o životnim zajednicama osoba istog spola. Federalno ministarstvo pravde uputilo je prema Vladi Federacije BiH prijedlog članova ekspertne skupine, te se očekuje formalno imenovanje iste.

### Analizirati i promovirati postojeće modalitete promjene spola za državljane/ke BiH (medicinski i administrativni aspekti)

|  |  |
| --- | --- |
| *Indikatori za praćenje provedbe aktivnosti* | *Ostvareni napredak* |
| Broj identificiranih prepreka i broj prijedloga za otklanjanje prepreka  | 3 |
| Broj informativnih materijala o mogućstvima promjene spola | 2 |

Transrodnim osobama u BiH nije omogućena pravna promjena spola. Naime, oznaku spola u osobnim dokumentima i osobni identifikacijski broj mogu promijeniti tek nakon izvršene “potpune“ medicinske prilagodbe spola. Prema zakonima o matičnim knjigama entiteta i Brčko Distrikta, te internim pravilima ministarstava zdravstva i MUP-ova entiteta i Brčko Distrikta, nakon pregleda dokumentacije donesene iz inozemstva, MUP-ovi poništavaju stari i izdaju novi osobni identifikacijski broj i rješenje na temelju kojeg osoba može promijeniti ostale osobne dokumente.

Inicijativa ARS BiH MLJPI BiH, upućena Odjelu za seksualnu orijentaciju i rodni identitet Vijeća Europe, Bosna i Hercegovina, rezultirala je da Bosna i Hercegovina bude predmet tematskog pregleda na temu „Pristup LGBTI osoba zdravstvenim uslugama”. Pregled je proveden u sklopu Europskog tematskog pregleda provedbe Preporuke Komiteta ministara Vijeća Europe 2010(5). ARS BiH MLJPI BiH je, u okviru pomenutog pregleda, u prosincu 2023. godine, organizirala okrugli stol na kojem su relevantnim predstavnicima/ama tijela uprave iz sektora zdravstva, zdravstvenih ustanova sa svih razina vlasti u BiH, kao i civilnog društva, prezentirani preliminarni rezultati tematskog pregleda.

ARS BiH MLJPI BiH je u lipnju 2023. godine dostavila Federalnom ministarstvu zdravlja prijedlog teksta Pravilnika o načinu prikupljanja medicinske dokumentacije, te utvrđivanju uvjeta i pretpostavki za promjenu spola ili životu u drugom rodnom identitetu Federacije Bosne i Hercegovine, s molbom da isti razmotri za daljnju proceduru u okviru zakonskih ovlaštenja pomenutog ministarstva. Prijedlog teksta su izradili eksperti/ce SOC-a.

Federalno ministarstvo unutarnjih poslova kontinuirano provodi aktivnosti na rješavanju pravnog priznavanja roda. Ministarstvo je aktom broj: 01-03-02-2-986/23 od 24.5.2023. godine dostavilo Federalnom ministarstvu zdravstva Informaciju o zahtjevima za promjenu spola, odnosno promjene oznake spola u Federaciji BiH i zatražilo dostavljanje mišljenja u roku od osam dana od dana prijema navedenog akta. FMUP je uputilo veći broj urgencija Federalnom ministarstvu zdravstva i do dana sačinjavanja ovog Izvješća nije zaprimilo traženo mišljenje. FMUP je poduzelo sve mjere i aktivnosti u rješavanju navedenog pitanja, te podržava poduzimanje svih aktivnosti radi što bolje suradnje nadležnih tijela, a u cilju ostvarivanja temeljnih statusnih prava građanki i građana. FMUP uputilo je inicijativu Federalnom ministarstvu zdravstva za izradu propisa kojim bi trebalo definirati potrebnu dokumentaciju vezanu uz pitanje promjene spola. Također, FMUP je informisalo vladu FBiH da se donesu zaključci kako bi se obvezalo FMZ da se definira medicinska dokumentacija za promjenu spola. Također, ministarstvo je infomiralo Vladu i o zahtjevima za promjenom spola i oznake spola kao i o upućenom zahtjevu za ocjenu ustavnosti kompatibilnosti Zakona o matičnim knjigama Federacije BiH s odredbama Europske konvencije o ljudskim pravima.

Što se tiče mentalnog zdravlja, iskorak u rješavanju diskriminacije na temelju seksualne orijentacije, rodnog identiteta i seksualnih karakteristika je napravljen izradom Nacrta zakona o zaštiti mentalnog zdravlja FBiH (2023.) sa sljedećim prijedlozima odredbi:

* + Zabrana diskriminacije - navedena seksualna orijentacija, rodni identitet i spolne karakteristike,
	+ Dostojanstvo i integritet osoba s mentalnim poteškoćama - zaštita od nasilja na temelju seksualne orijentacije, rodnog identiteta i spolnih karakteristika,
	+ Odgovornosti za informiranje javnosti o mentalnom zdravlju - borba protiv stereotipa, predrasuda i štetnih postupaka prema osobama sa smetnjama u mentalnom zdravlju u svim područjima života, uključujući i one na temelju starosti, invaliditeta, spola, seksualne orijentacije, rodnog identiteta i spolnih karakteristika.

Primjer pružanja rodno afmirmirajućih zdravstvenih usluga je Univerzitetski klinički centar RS gdje se u posljednjih pet godina na Klinici za psihijatriju pružaju usluge psihološkog savjetovanja za postupak tranzicije, kao i psihološke pripreme za postupke promjene oznake spola u osobnim dokumentima. U okviru redovitih aktivnosti Klinike za psihijatriju UKC RS u Banjoj Luci se realiziraju usluge psihijatrijske procjene i psihološke potpore s rodnoinkongruetnim osobama. Klinika ima Ured za transrodna stanja i sarađuje sa endokrinologom iz UKC RS. Također, izdaju preporuke endokrinologa za promjenu oznake spola, kao i stručna mišljenja za nastavak tranzicije u Srbiji.

Pored toga, u okviru inicijative predstavnika/ca Republike Srpske za izradu informativnih materijala o mogućstvima promjene spola i smjernica i/ili vodiča za zdravstvene radnike u radu s rodnoinkongruentnim ili interspolnim osobama, obavljeni su razgovori s predstavnicima Vijeća Europe vezani uz tehničku potporu u realizaciji ove aktivnosti koja je planirana za naredno izvještajno razdoblje.

Ekspertizi u ovom području doprinosi djelovanje SOC-a koji nakon što je 2016. godine izdao publikaciju „Transformacija – Modeli pravnog reguliranja prilagodbe spola“, je 2022. godine izdao i publikaciju „Mapiranje i analiza pravnih propisa i praksi o promjeni oznake spola u dokumentima“.

Pored toga, SOC i Fondacija „Krila nade“ su tijekom 2021. i 2022. godine proveli projekt pod nazivom „Regionalizacija LGBTI inkluzivne psihosocijalne potpore i pristupa uslugama mentalnog zdravlja u Bosni i Hercegovini“, čiji je cilj bio stvoriti okruženje u kojem će LGBTI osobe biti ohrabrene i podržane u pristupu sustavima mentalnog zdravlja koji pružaju inkluzivne i senzibilizirane usluge, te osnažiti i proširiti institucionalnu mrežu (centri za mentalno zdravlje i centri za socijalni rad) i mrežu organizacija civilnog društva iz Tuzle, Mostara, Zenice, Prijedora, Banja Luke, Bijeljine koje pružaju psihosocijalnu potporu za LGBTI osobe u BiH – uključujući sesije psihoterapije i vršnjačkog savjetovanja. Tijekom provedbe projekta, usluge psihsocijalne potpore bile su besplatne za LGBTI osobe. Fondacija „Krila nade“ i Udruga za psihološku procjenu, pomoć i savjetovanje „Domino“ nastavljaju pružati psihosocijalnu potporu LGBTI osobama besplatno (kroz projektnu suradnju s SOC-om).

### Donošenje smjernica za postupanje u slučajevima LGBTI osoba kao tražitelja azila i obuka službenika

|  |  |
| --- | --- |
| *Indikatori za praćenje provedbe aktivnosti* | *Ostvareni napredak* |
| Broj donesenih smjernica  | 0 |
| % obučenih službenika/ca koji rade na zahtjevima | n/a |
| Broj zahtjeva koji su obrađeni sukladno smjernicama | n/a |

Kada su u pitanju LGBTI osobe kao tražitelji azila, pravni okvir je u velikoj mjeri usklađen s standardima EU. Zakon o azilu i Zakon o strancima, usvojeni 2015. odnosno 2016. godine, u najvećem dijelu su preuzeli odredbe relevantnih direktiva EU. U Analitičkom izvješću uz Mišljenje Europske komisije o zahtjevu Bosne i Hercegovine za članstvo u Europskoj uniji, konstatirano je da je „Zakonodavstvo u nekim područjima, posebno o strancima i azilu, u velikoj mjeri usklađeno s *acquis*-om“.

Zakon o aziluBiH propisuje zabranu diskriminacije po bilo kojem temelju propisanom Zakonom o zabrani diskriminacije te uporabu rodnoosjetljivog jezika. Zakon je djelomično usklađen s ZoZD i ZoRS.

### Utvrditi pravo na besplatnu pravnu pomoć za LGBTI osobe slabog imovnog stanja

|  |  |
| --- | --- |
| *Indikatori za praćenje provedbe aktivnosti* | *Ostvareni napredak* |
| Broj zakona kojima je utvrđeno pravo | 10 |

Besplatna pravna pomoć je oblik ostvarivanja prava fizičke osobe na pravično suđenje i jednak pristup pravdi pred sudom i drugim tijelima, čije troškove u cijelosti, ili djelomično snosi nadležno tijelo za pružanje besplatne pravne pomoći. Pravo na besplatnu pravnu pomoć obuhvata i pravo na oslobađanje od taksi, koje se ostvaruje sukladno propisima o taksama. Osoba koja ostvari pravo na besplatnu pravnu pomoć pred nadležnim tijelom u mjestu svog prebivališta, odnosno boravišta, uživa to pravo na teritoriji BiH

U Federaciji Bosne i Hercegovine, u devet od deset kantona usvojeni su Zakoni o pružanju besplatne pravne pomoći, uz izuzetak Srednjobosanskog kantona u kojem trenutno traje Javna rasprava. Važeći kantonalni zakoni, bez izuzetka, sadrže odredbe o zabrani diskriminacije korisnika besplatne pravne pomoći. Korisnici besplatne pravne pomoći imaju pravo na besplatnu pravnu pomoć, pod uvjetima propisanim zakonom, bez obzira na njihovu rasu, boju kože, jezik, vjeru, etničku pripadnost, nacionalno ili socijalno podrijetlo, veze s nacionalnom manjinom, političko ili drugo uvjerenje, članstvo u sindikatu ili drugoj udruzi, obrazovanje, spol, spolno izražavanje ili orijentaciju, kao i svaku drugu okolnost koja ima za svrhu ili posljedicu da im onemogući ili ugrozi priznavanje, uživanje ili ostvarivanje na ravnopravnom temelju prava utvrđenih kantonalnim propisima o pružanju besplatne pravne pomoći.

Zakon o ostvarivanju prava na besplatnu pravnu pomoć u Republici Srpskoj donesen je za vrijeme izrade Akcijskog plana. Člankom 7. Zakona precizirano je da pravo na besplatnu pravnu pomoć, između ostalih, ostvaruju: „... i osobe bez obzira na spol, spolni identitet, seksualnu opredijeljenost...ili drugo osobno svojstvo“. Zakon o ostvarivanju prava na besplatnu pravnu pomoć u Republici Srpskoj („Službeni glasnik Republike Srpske“, broj 67/20) donesen je za vrijeme izrade Akcijskog plana.

## STRATEŠKI CILJ 3: Razvijena svijest o potrebi za suzbijanjem predrasuda i stereotipa o LGBTI osobama

### Provedba aktivnosti u obrazovnim institucijama o sprječavanju predrasuda i stereotipa prema LGBTI osobama

|  |  |
| --- | --- |
| *Indikatori za praćenje provedbe aktivnosti* | *Ostvareni napredak* |
| Broj izrađenih materijala  | n/a |
| Broj provedenih aktivnosti  | 6 |

Sva dostupna istraživanja potvrđuju da su predrasude i stereotipi prema LGBTI osobama izraženi, te da LGBTI osobe zbog toga trpe uznemiravanje, maltretiranje i diskriminaciju. Uprkos zakonodavstvu koje zabranjuje diskriminaciju po temelju seksualne orijentacije i rodnog identiteta, skoro polovica (49%) ispitanih navodi da su bili diskriminirani ili maltretirani u prethodnih 12 mjeseci. Transrodne osobe su više ugrožene, pri čemu 80 procenata ispitanih navodi takva iskustva. Diskriminacija se javlja i u obrazovnom sustavu i na radnom mjestu, što onemogućava LGBTI osobe da daju svoj puni doprinos razvoju društva u kojem žive.

ARS BiH MLJPI BiH je pružala tehničku asistenciju USAID/INSPIRE projektu u fazi dizajniranja i provedbe programa bespovratnih sredstava nevladinim organizacijama vezanu uz prava LGBTI osoba. Cilj asistencije je bila identifikacija prioritetnih i adekvatnih područja djelovanja, kao i usklađenost programa bespovratnih sredstava s strateškim ciljevima AP LGBTI BiH.

Federalno ministarstvo obrazovanja i znanosti je u Godišnjem planu rada za 2024. godinu, kao i Trogodišnjem planu rada za razdoblje 2024.-2026. godina, uvrstilo aktivnost pod nazivom „Potpora projektima uklanjanja predrasuda mladih prema LGBTI populaciji“.

U Republici Srpskoj je pomenuta tema uključena na satima odjeljenske zajednice u svim osnovnim i srednjim školama, uz pozitivne povratne informacije i prihvatanje različitosti. Praksa pokazuje da mlađe generacije sasvim drugačije reagiraju na različitosti i prihvataju ih bez predrasuda, samo neznatnoj manjini djece i omladine je različitost strana, što se može pripisati patrijarhalnom i autoritarnom odgoju.

U Brčko Distriktu Bosne i Hercegovine aktivnosti u ovom području još uvijek nisu realizirane usljed bojazni da bi nedovoljna educiranost školskog osoblja (direktora, stručnih suradnika i nastavnika) nedostatak informacija, materijala o pristupu i potrebama LGBTI populacije dovela do neadekvatnog i nedovoljno stručnog pristupa u provedbi aktivnosti.

Na Visokoj medicinskoj školi u Prijedoru je u okviru predmeta „Mentalno zdravlje u zajednici“ uvrštena tema transrodnosti.

U drugoj polovici 2021. godine provedena je prva pravna Klinika iz međunarodnog i europskog ljudskog prava sa fokusom na prava LGBTI osoba u realizaciji NGO ELSA (European Law Student Association Sarajevo). Pored osoblja Pravnog fakulteta Univerziteta u Sarajevu, učestvovalo je 25 studenata/ica iz BiH i regiona, Sarajevski otvoreni centar idrugi aktivisti/eksperti.

Pored toga, u svibnju i lipnju 2023. godine su realizovane dvije aktivnosti kroz „živu knjižnicu“. U jednoj od njih učestvovalo je 28 studenata prava sa svih pravnih fakulteta (javnih) u Bosni i Hercegovini gdje su razgovarali sa LGBTI osobama. Druga aktivnost je provedena u srednjim školama, u okviru čega je do kraja 2023. godine realizirano sedam „živih knjižnica“, gdje je jedna od „knjiga“ bila gay-osoba, u Sarajevu, Zenici, Brčko-Distrktu, Orašju i Grudama. Ukupan broj učenika/učenica bio je 15.

Pomenute aktivnosti su realizirane u okviru projekta EU/Vijeće Europe „Promocija različitosti i jednakosti na Zapadnom Balkanu“ i učešće NGO ELSA.

SOC je tijekom 2022. i 2023. godine održavao predavanja studentima/cama Pravnog fakulteta Univerziteta u Sarajevu na temu ljudskih prava LGBTI osoba. Također, SOC je 2022. godine održao predavanja na istu temu i na Akademiji scenskih umjetnosti i Fakultetu političkih nauka UNSA.

U izvještajnom razdoblju započela je realizacija projekta „Sigurne škole za LGBTI mlade - Za slobodu u različitosti izvan četiri zida!“ kojeg, u okviru USAID/INSPIRE projekta, provodi Helsinški odbor za ljudska prava Bijeljina. Aktivnosti uključuju direktan rad s psiholozima, pedagozima i drugim stručnim suradnicima iz srednjih škola s područja deset lokalnih zajednica u BiH, a drugi pravac na direktan rad s srednjoškolcima, među kojima su i LGBTI mladi, osluškivanje njihovih potreba i dilema, edukacija o ljudskim pravima i problematici LGBTI osoba u BiH i modeli prevencije nasilničkog ponašanja na temelju seksualne orijentacije i rodnog identiteta. Lokacije na kojima se projekt provodi su Bijeljina, Brčko, Tuzla, Zenica, Goražde, Višegrad, Foča, Trebinje, Livno i Bihać.

### Uključivanje sportskih saveza u borbu protiv homofobije i transfobije na sportskim događajima

|  |  |
| --- | --- |
| *Indikatori za praćenje provedbe aktivnosti* | *Ostvareni napredak* |
| Broj izrađenih materijala | 0 |
| Brovedenih aktivnosti | 0 |

Uključivanje sportskih saveza u borbu protiv homofobije i transfobije na sportskim događajima predstavlja aktivnost koja ima mogućstvo da unaprijedi napore za suzbijanje govora mrženje prema LGBTI osobama.

Ministarstvo civilnih poslova Bosne i Hercegovine je tijekom 2023. godine održalo sastanke s Olimpijskim komitetom BiH i entitetskim ministarstvima nadležnim za sport. Dogovoreno je da se organizira radionica na kojoj će biti pozvani predstavnici sportskih saveza na razini entiteta i krovnih saveza u BiH. Izražena je spremnost Olimpijskog komiteta da se organizira radionica za sportske saveze na razini BiH na temu unaprjeđenja ljudskih prava i temeljnih sloboda LGBTI osoba u Bosni i Hercegovini. Također, utvrđena je spremnost entiteskih ministarstva da se organizira radionica za sportske saveze i klubove na razini entiteta, te online sastanak s predstavnicima Brčko Distrikta.

Federalno ministarstvo kulture i sporta nema nadležnost da utječe na sportske saveze kad je riječ o borbi protiv homofobije i transfobije na sportskim događajima. Međutim, ministarstvo podržava/sufinancira rad sportskih saveza na temelju projekata s kojima oni apliciraju na Javne pozive Ministarstva. Stoga, ukoliko bi se neki savez prijavio s projektom koji se tiče borbe protiv homofobije i transfobije, bio bi podržan od strane ovog Ministarstva. Ustavnu nadležnost kada je riječ o sportu imaju kantoni, a Ministarstvo je iskazalo otvorenost za razgovor i koordinacijsku ulogu kad je riječ o predmetnoj aktivnosti.

U Republici Srpskoj, prije svake sportske priredbe, organizator je u suradnji s MUP RS dužan da osigurati neometano i sigurno održavanje sportske priredbe i da poduzme mjere kojima se predupređuje i onemogućava izbijanje nasilja i nedoličnog ponašanja gledatelja, npr. u 2023. godini, prije održavanja „Srpska open“ u tenisu, ili karateu, prije svake fudbalske utakmice itd. Suradnja s predstavnicima MUP RS i organizatora sportskih priredbi odvija se uspješno i neometano, a trebalo bi napomenuti da je u Republici Srpskoj, kako navedenim, tako i ostalim zakonodavstvom, preuzeta Sen Deni Konvencija o integriranom pristupu sigurnosti, zaštiti i uslugama na fudbalskim utakmicama i drugim sportskim priredbama.

### Definiranje smjernica za medijsko izvješćivanje o izazovima s kojima se susreću LGBTI osobe

|  |  |
| --- | --- |
| *Indikatori za praćenje provedbe aktivnosti* | *Ostvareni napredak* |
| Broj izrađenih materijala  | 3 |
| Broj provedenih aktivnosti | 3 |

Poštivanje ljudskih prava LGBTI osoba u medijskom kontekstu posredno se osigurava putem regulatornih i samoregulatornih mehanizama u BiH, ali i kroz primjenu etičkih kodeksa.

U lipnju 2023. godine na snagu je stupio set pravila iz područja emitiranja koje je usvojilo Vijeće Regulatorne agencije za komunikacije Bosne i Hercegovine (RAK) a koji, između ostalog, uključuje Kodeks o programskim sadržajima i Kodeks o komercijalnim komunikacijama kojima je propisana zabrana diskriminacije (uključujući i seksualnu orijentaciju kao temelj) u programima pružatelja medijskih usluga, kao i u komercijalnim komunikacijama. RAK je izradio Smjernice za primjenu pomenutih kodeksa. U Smjernicama za primjenu Kodeksa o programskim sadržajima, u dijelu koji se tiče obveze poštivanja ljudskog dostojanstva i zabrane diskriminacije u programima nositelja dozvola, posvećena je zasebna sekcija načinu izvješćivanja o LGBT temama.

Iako Smjernice za provedbu Kodeksa nisu obvezujući dokumenti za nositelje dozvola RAK-a, oni služe kao instrumenti pružateljima audiovizualnih medijskih usluga koji su pod nadležnošću RAK-a da što efikasnije primjene obvezujuće odredbe propisane kodeksima, što u svakom slučaju uključuje i izvješćivanje o LGBTI temama.

Nadalje, u kontekstu izvješćivanja koji se tiče Akcijskog plana, Pravilom 96/2023 o pružanju usluga platformi za razmjenu videozapisa propisane su, između ostalog, obveze pružatelja usluga platformi za razmjenu videozapisa za poduzimanje odgovarajućih mjera u pogledu zaštite šire javnosti od programa, videozapisa koje su generirali korisnici i audiovizualnih komercijalnih komunikacija koji šire, opravdavaju, potiču i/ili stvaraju jasan i neposredan rizik od poticanja mržnje, nasilja ili diskriminacije na temelju spola, rase, etničke pripadnosti, nacionalnosti, vjere ili uvjerenja, invalidnosti, poteškoća u razvoju, dobi, seksualne orijentacije, rodnog identiteta i spolnih karakteristika, socijalnog podrijetla ili na temelju bilo koje druge okolnosti koja ima za svrhu ili posljedicu da bilo kojoj osobi onemogući ili ugrožava priznavanje, uživanje ili ostvarivanje, na ravnopravnom temelju, njenih prava i sloboda. RAK će u narednom razdoblju donijeti posebnu instrukciju za ocjenu primjerenosti mjera zaštite koje su poduzeli pružatelji usluga platformi za razmjenu videozapisa.

Plan i program rada RAK-a na godišnjem temelju uključuje monitoring poštivanja pravila i propisa iz područja emitiranja, te izricanje sankcija u slučajevima utvrđenih kršenja. Osim toga redovite aktivnosti predviđene programom rada institucije podrazumijevaju i akitvnosti na unaprjeđenju regulatornog okvira kao i promociji medijske i informacijske pismenost. U razdoblju izvješćivanja, zaprimljen je jedan prigovor na sadržaj informativnog programa javne televizijske stanice u kojem je, između ostalog, emitirana informacija o pojavi majmunske groznice, te je navedeno da u ovom kontekstu u rizične skupine spadaju osobe s visokorizičnim ponašanjem i gay populacija. Agencija u predmetnom slučaju nije utvrdila kršenje pravila i propisa Agencije, ali je u obraćanju stanici prilikom okončanja procedure, istakla potrebu pojačane uredničke odgovornosti prilikom izvješćivanja, te skrenula pažnju da su u konkretnom slučaju dostupne zvanične informacije i izvješća Svjetske zdravstvene organizacije koji navode da pojedine skupine mogu biti u povećanom riziku, ali ne ukazuju na to da se ova zarazna bolest temelji isključivo na određenoj seksualnoj preferenciji.

### Javno reagirati na kršenje prava, predrasude i stereotipe prema LGBTI osobama

|  |  |
| --- | --- |
| *Indikatori za praćenje provedbe aktivnosti* | *Ostvareni napredak* |
| Broj reakcija javnih institucija | 6 |

**Suzbijanje svih oblika izražavanja, uključujući medije i internet, koji se razumno mogu smatrati mogućim izvorom poticanja, širenja ili promoviranja mržnje ili drugih oblika diskriminacije homoseksualnih, biseksualnih i transrodnih osoba jedna je od obveza svih zemalja. Takav se „govor mržnje“ treba zabraniti i javno osuditi svaki put kada se pojavi.**

**Povodom napada na aktiviste za prava LGBTI osoba u subotu, 18. ožujka u Banjoj Luci i ugrožavanja prava LGBTI kao manjinske skupine, zamjenica ministra za ljudska prava i izbjeglice Bosne i Hercegovine Duška Jurišić sastala se s predstavnicima Organizacionog odbora bosanskohercegovačke „Povorke ponosa“. Zamjenica ministra je osudila pomenute događaje i izrazila potporu organizatorima.** Predstavnici Organizacionog odbora su izrazili zahvalnost za pravovremenu reakciju Ministarstva za ljudska prava i izbjeglice BiH i za potporu da se u svojoj kontinuiranoj borbi ne osjećaju sami.

ARS BiH MLJPI BiH je u ožujku 2023. godine izdala dva Javna saopštenja u kojima osuđuje ponašanje građana prema sudionicima događaja vezanih uz LGBTI prava u Banjoj Luci. Institucija Ombudsmana za ljudska prava je, također, osudila napade na LGBTI aktiviste u Banjoj Luci i pozvala na osiguranje temeljnih prava kao i sankcioniranje napadača.

Povodom pomenutih događaja u Banjoj Luci u ožujku 2023. godine, gradonačelnik Banje Luke i predsjednik Republike Srpske osudili su pomenute događaje putem medija i pozvali da se na svako nasilje mora snositi krivična odgovornost.

### Provesti analizu o postojećim predrasudama i stereotipima prema LGBTI osobama

|  |  |
| --- | --- |
| *Indikatori za praćenje provedbe aktivnosti* | *Ostvareni napredak* |
| Analiza provedena | 1 |

Predrasude i stereotipi predstavljaju temeljni uzrok kršenje ljudskih prava i sloboda, diskriminacije, govora mržnje i zločina počinjenih iz mržnje usmjerenih prema LGBTI osobama. Razumijevanje dinamike i inteziteta predrasuda i stereotipa je stoga ključno za usmjeravanje svih aktivnosti ovog Akcijskog plana.

U izvještajnom razdoblju, SOC je realizirao i objavio istraživanja „Prihvatanje s distance - Stavovi prema homoseksualnosti, biseksualnosti, transrodnosti i interspolnosti u Bosni i Hercegovini“ i „Brojevi koji ravnopravnost znače 3. - Analiza rezultata istraživanja problema i potreba LGBTI osoba u BiH u 2023. godini“. U usporedbi s ranijim istraživanjima zabilježen je blagi pozitivan trend u razumijevanju LGBTI tema, pri čemu 45,6% ispitanika/ca osobno poznaje nekoga iz zajednice, razvijajući empatiju, te značajno smanjenje postotka onih koji bi koristili ili su im prihvatljivi različiti oblici nasilja i diskriminacije nad LGBTI osobama. Ipak, utvrđeno stanje je daleko od zadovoljavajućeg, što može ilustrirati podatak da preko 35% osoba iz uzorka smatra LGBTI osobe bolesnima, i danas, 35 godina nakon što je Svjetska zdravstvena organizacija depatologizirala homoseksualnost.

### Provedba kampanja u cilju dizanja svijesti o diskriminaciji LGBTI osoba

|  |  |
| --- | --- |
| *Indikatori za praćenje provedbe aktivnosti* | *Ostvareni napredak* |
| Broj aktivnosti koje se provode godišnje | 5 |
| Broj institucija koje provode aktivnosti | 1 |

Promjena i utjecaj na predrasude i stereotipe neophodni su za održiv napredak u pogledu prava i sloboda LGBTI osoba. Aktivnosti promocije, uključujući i kampanje, omogućuju pristup široj javnosti u cilju izmjene postojećih (negativnih) stavova prema LGBTI osobama.

ARS BiH MLJPI BiH je u izvještajnom razdoblju izdala pet saopštenja za javnost u cilju skretanja pozornosti bosanskohercegovačke javnosti na važnost pitanja unaprjeđenja stanja LGBTI osoba i to: povodom usvajanja Akcijskog plana za LGBTI, obilježavanja Dana vidljivosti transrodnih osoba i 17. svibnja, Međunarodnog dana borbe protiv homofobije, lezbofobije, bifobije, transfobije i interseksfobije – IDAHOT, koji je, također, uvršten i u kalendar značajnih događaja za ljudska prava koji usvaja Vijeće ministara Bosne i Hercegovine.

Ministar za ljudska prava i izbjeglice BiH dr. Sevlid Hurtić je u svibnju 2023. godine pristupio zajedničkoj ministarskoj deklaraciji povodom Međunarodnog dana borbe protiv homofobije, lezbofobije, bifobije, transfobije i interseksfobije povodom IDAHOT dana u organizaciji Vlade Islanda. Deklaracija koju su potpisali ministri nadležni za ljudska prava i LGBTI pitanja 30 država članica Vijeća Europe pod nazivom „Uvijek zauvijek, ujedinjeni u različitosti“ poziva na obnovljeno opredjeljenje Vijeća Europe i njegovog Komiteta ministara, institucija EU i europskih država, prema unaprjeđenju prava i jednakosti LGBTI osoba diljem Europe što zahtijeva snažan, jedinstven odgovor na rastuću reakciju na ljudska prava LGBTI osoba, i snažniju i ciljanu akciju na međunarodnim forumima i razvojem standarda ljudskih prava i inkluzivne politike koje se bave višestrukim i ukrižanim izazovima za LGBTI osobe.

SOC je u proteklom razdoblju realizirao sljedeće kampanje u cilju podizanja svijesti i širenja znanja bosanskohercegovačke javnosti o LGBTI pitanjima: „Uvijek potpora“, „Jednaki pred zakonom“, „SOC podcast“, „*TransAwarenessWeek*“.

Europska unija i Vijeće Europe su 2022. godine realizirali kampanju „Blokiraj mržnju. Podijeli ljubav“ s ciljem unaprijeđenja svijesti bh. javnosti o štetnosti govora mržnje i netolerancije, uključujući i prema LGBTI osobama. U kampanju su aktivno bili uključeni Ministarstvo za ljudska prava i izbjeglice Bosne i Hercegovine, Institucija Omudsmana za ljudska prava BiH, kao i lokalne zajednice Konjic i Bijeljina.

U organizaciji Helsinškog odbora za ljudska prava Bijeljina, a u okviru USAID/INSPIRE projekta, realizirano je pet edukacija za unaprjeđivanje vještina organizacija civilnog društva, poslodavaca i sindikata za suzbijanje diskriminacije i uznemiravanja LGBTI uposlenika, te osiguranje potpore za LGBTI osobe i podizanje svijesti o preprekama i izazovima s kojima su LGBTI osobe suočene. Na svih pet edukacija prisustvovalo je ukupno 152 sudionika, od kojih su 85 bile žene, a 67 njih muškarci.

## Praćenje i izvješćivanje

### Izrada obrasca za izvješćivanje

|  |  |
| --- | --- |
| *Indikatori za praćenje provedbe aktivnosti* | *Ostvareni napredak* |
| Izrađen obrazac za izvješćivanje po AP-u,  | 1 |
| Broj godišnjih zahtjeva za informacije dostavljenih nadležnim institucijama | 10 |

Izrada alata za praćenje i izvješćivanje napretka u provedbi Akcijskog plana za LGBTI (excel tabela) je bitna jer omogućuje sustavno praćenje svih aktivnosti i mjera, osiguravajući transparentnost izvješćivanja i jednostavnu evaluaciju postignuća pomoću analitičkih alata. Ovaj alat stvara osjećaj odgovornosti među zaduženima za provedbu mjera i pruža potporu menadžmentu u donošenju informiranih odluka. Također pomaže u boljem planiranju resursa i služi kao vrijedna dokumentacija za buduće reference i unaprjeđenja. Sve ove karakteristike doprinose efikasnoj, transparentnoj i odgovornoj provedbi Akcijskog plana za LGBTI osobe.

### Izvješćivanje o provedenim aktivnostima

|  |  |
| --- | --- |
| *Indikatori za praćenje provedbe aktivnosti* | *Ostvareni napredak* |
| % nadležnih institucija koje su dostavile Izvješće Ministarstvu za ljudska prava i izbjeglice BiH | 90% |
| Broj godišnjih izvješća o AP | 1 |

ARS BiH MLJPI BiH je realizirala seriju konsultativnih sastanaka s relevantnim institucijama vezano uz provedbu Akcijskog plana i izvješćivanje. Sastanci na kojima su sudjelovali i kojima su pružili potporu predstavnici/predstavnice Vijeća Europe su održani s institucijama na razini Bosne i Hercgovine, Brčko Distrikta, Vlade Federacije BiH i Vlade Republike Srpske (6.6. i 7.11.2023. godine, Sarajevo, 27.9.2023. godine, Brčko, 6.10.2023. godine, Banja Luka).

Utvrđeni su brojni izazovi u izradi izvješća, uključujući varijabilan kvalitet podataka, nedostatak standardizacije u pristupu i ograničene resurse u nekim institucijama. Iako je 90% institucija dostavilo svoja izvješća, još uvijek je potrebno jačati njihove kapacitete kako bi se poboljšala kvaliteta izvješća i praćenje Akcijskog plana. Ojačavanje kapaciteta uključuje obuku osoblja, unaprjeđenje metodologije prikupljanja i analize podataka te osiguravanje adekvatnih resursa za kontinuirano praćenje napretka i izvješćivanje.

### Prilog 1: Pregled napretka u odnosu na aktivnosti Akcijskog plana

|  |
| --- |
| **STRATEŠKI CILJ 1****Osigurati postojanje efikasnih mehanizama zaštite od diskriminacije i zločina iz mržnje za LGBTI osobe** |
|  | Pokazatelj | Nositelji odgovornosti | Faza realizacije |
| **Aktivnost 1.1. Usklađivanje i redovito praćenje krivičnih zakona u pogledu zločina iz mržnje prema LGBTI osobama** | # provedenih analiza o usklađenosti krivičnih zakona/utjecaju postojećih odredbi# broj prijedloga za izmjene i dopune% usvojenih prijedloga | Ministarstvo pravde BiHMinistarstvo pravde FBiHMinistarstvo pravde RSPravosudno povjerenstvo Brčko Distrikta BiH | U fazi realizacije |
| **Aktivnost 1.2. Obuka nositelja pravosudnih funkcija o diskriminaciji LGBTI osoba i zločinima počinjenim iz mržnje prema LGBTI osobama** | # izrađenih kurikuluma za izvođenje obuka# provedenih obuka% obuhvata obukama nositelja pravosudnih funkcija | CEST FBiHCEST RSPravosudno povjerenstvo BD | U fazi realizacije |
| **Aktivnost 1.3. Obuka profesionalaca/ki u području zdravstvene skrbi, obrazovanja, socijalne skrbi, rad i zapošljavanje, o pravima i slobodama LGBTI osoba**  | # provedenih analiza o potrebama za obukom (TNA)# izrađenih kurikuluma za izvođenje obuka#obuka i % obuhvat profesionalaca/ki | Nadležne obrazovne i zdravstvene institucije u partnerstvu sa NVO,Pedagoški zavodi,Zavodi za javno zdravstvo,Federalno ministarstvo obrazovanja i znanosti u suradnji s kantonalnim ministarstvima obrazovanja i prosvjetno-pedagoškim institucijama,Federalni zavod za zapošljavanje, u suradnji s drugim nadležnim federalnim i kantonalnim tijelima,Federalno ministarstvo zdravlja u suradnji s kantonalnim ministarstvima,Ministarstvo prosvjete i kulture Republike Srpske,Ministarstvo socijalne i zdravstvene skrbi u suradnji s nadležnim institucijama,ministarstva u području rada i zapošljavanja,Nadležna tijela Brčko Distrikta BiH | U fazi realizacije |
| **Aktivnost 1.4. Unaprijediti suradnju nadležnih tijela u pogledu ostvarivanja prava na slobodu okupljanja** | # održanih sastanaka i # potpisanih protokola o suradnji# održanih Javnih skupova na siguran način | MUP RS,Kantonalni MUP-ovi,Policija Brčko Distrikta BiH | U fazi realizacije |
| **Aktivnost 1.5. Redovite obuke za policijske službenike o pravima i slobodama LGBTI osoba i za postupanje u slučaju zločina iz mržnje prema LGBTI osobama** | # izrađenih kurikuluma za izvođenje obuka#obuka i % obuhvata obukama policijskih službenika | Ministarstvo sigurnosti BiH, Agencija za školovanje i stručno usavršavanje kadrova BiHPolicijska akademija FBiHMinistarstvo unutarnjih poslova RSFederalno ministarstvo unutarnjih poslova u suradnji s kantonalnim MUP-ovimaPolicija Brčko Distrikta BiH | U fazi realizacije |
| **1.6 Redovita obuka državnih službenika/ca o pravima i slobodama LGBTI osoba** | # izrađenih kurikuluma za izvođenje obuka#obuka i % obuhvata obukama državnih službenika/ca | Agencija za državnu službu BiH,Agencija za državnu upravu RS,Agencija za državnu službu FBiH  | U fazi realizacije |
| **1.7 Provoditi aktivnosti na razvoju kapaciteta za efikasnu potporu relevantnim institucijama u provedbi AP-a**  | # aktivnosti izgradnje kapaciteta Agencije za ravnopravnost spolova u BiH / Ministarstva za ljudska prava i izbjeglice, FBiH i GC RS-a u suradnji s drugim sudionicima | Agencija za ravnopravnost spolova u BiH / Ministarstvo za ljudska prava i izbjeglice, Gender centar FBiH i Gender centar RS | U fazi realizacije |
| **STRATEŠKI CILJ 2****Osigurati jednaka prava LGBTI osobama u svim područjima javnog i privatnog života** |
|  | Pokazatelj | Nositelji odgovornosti | Faza realizacije |
| **Aktivnost 2.1. Analizirati pravne prepreke s kojima se susreću osobe koje žive u istospolnim zajednicama** | # prepreka identificirana i #prijedloga za otklanjanje prepreka | Ministarstvo pravde BiH,Ministarstvo pravde FBiH,Ministarstvo pravde RS,Pravosudno povjerenstvo BD BiH | U fazi realizacije |
| **Aktivnost 2.2. Analizirati i promovirati postojeće modalitete promjene spola za državljane/ke BiH (medicinski i administrativni aspekti)** | # prepreka identificirana i #prijedloga za otklanjanje prepreka# informativnih materijala o mogućstvima promjene spola | Ministarstvo zdravlja i socijalne politike RS, Federalno ministarstvo zdravlja,Odjel za zdravstvo i ostale usluge BD BiH,Nadležna ministarstva pravde i unutarnjih poslova | U fazi realizacije |
| **Aktivnost 2.3. Donošenje Smjernica za postupanje u slučajevima LGBTI osoba kao tražitelja azila i obuka službenika** | # donesenih smjernica% obučenih službenika koji rade na zahtjevima # zahtjeva koji su obrađeni sukladno Smjernicama | Ministarstvo pravde BiH,Ministarstvo sigurnosti BiH | U fazi realizacije |
| **Aktivnost 2.4. Utvrditi pravo na besplatnu pravnu pomoć za LGBTI osobe slabog imovnog stanja** | # zakona kojima je utvrđeno pravo | Nadležna ministarstva pravde i uprave | U fazi realizacije |
| **STRATEŠKI CILJ 3****Razvijena svijest o potrebi za suzbijanjem predrasuda i stereotipa o LGBTI osobama** |
|  | Pokazatelj | Nositelji odgovornosti | Vremenski okvir |
| **Aktivnost 3.1. Provedba aktivnosti u obrazovnim institucijama o sprječavanju predrasuda i stereotipa prema LGBTI osobama** | # izrađenih materijala# provednih aktivnosti  | Federalno ministarstvo obrazovanja i znanosti u suradnji s kantonalnim ministarstvima obrazovanja i prosvjetno-pedagoškim institucijama,Ministarstvo prosvjete i kulture Republike Srpske,Odjel za obrazovanje BD BiH | U fazi realizacije |
| **Aktivnost 3.2. Uključivanje sportskih saveza u borbu protiv homofobije i transfobije na sportskim događajima** | # izrađenih materijala# provednih aktivnosti  | Ministarstvo civilnih poslova BiH,Ministarstvo obitelji, omladine i sporta RS,Ministarstvo kulture i sporta FBiH,Odjel za privredni razvoj, sport i kulturu BD BiH | U fazi realizacije |
| **Aktivnost 3.3. Jačanje mehanizama za praćenje medijskog izvješćivanja o izazovima s kojima se susreću LGBTI osobe** | # donesenih smjernica # analiza o postupanju medija u sukladno Smjernicama | Ministarstvo za ljudska prava i izbjeglice BiH,Regulatorna agencija za komunikacije BiH | U fazi realizacije |
| **Aktivnost 3.4. Javno reagirati na kršenje prava, predrasude i stereotipe prema LGBTI osobama** | # reakcija javnih institucija | Ministarstvo za ljudska prava i izbjeglice BiH,Agencija za ravnopravnost spolova u BiH / Ministarstvo za ljudska prava i izbjeglice, Gender centar FBiH i Gender centar RS, Institucija Ombudsmana za ljudska prava BiH | U fazi realizacije |
| **Aktivnost 3.5. Provesti analizu o postojećim predrasudama i stereotipima prema LGBTI osobama** | analiza provedena | Agencija za ravnopravnost spolova u BiH / Ministarstvo za ljudska prava i izbjeglice, Gender centar FBiH i Gender centar RS | U fazi realizacije |
| **Aktivnost 3.6. Provedba kampanja u cilju dizanja svijesti o diskriminaciji LGBTI osoba i promocije slobode okupljanja** | # aktivnosti koje se provode godišnje# institucija koje provode aktivnosti | Agencija za ravnopravnost spolova u BiH / Ministarstvo za ljudska prava i izbjeglice, Gender centar FBiH i Gender centar RS | U fazi realizacije |
| **STRATEŠKI CILJ 4.** **Praćenje i izvješćivanje** |
| **Aktivnost 4.1. Izrada obrasca za izvješćivanje** | izrađen obrazac za izvješćivanje po AP#godišnjih zahtjeva za informacije dostavljenih nadležnim institucijama | Ministarstvo za ljudska prava i izbjeglice BiH | Realizirano |
| **Aktivnost 4.2. Izvješćivanje o provodenim aktivnostima** | %nadležnih institucija koje je dostavilo izvješće Ministarstvu za ljudska prava i izbjeglice BiH#godišnjih izvješća o AP | Sve institucije nadležne sukladno AP | U fazi realizacije |

1. https://rainbowmap.ilga-europe.org/ [↑](#footnote-ref-1)